Klaus Iohannis: "Mergeţi la vot şi puneţi ştampila pe candidaţii care pot aduce o schimbare în bine“.
Klaus Iohannis a susținut o nouă conferinţă de presă la Palatul Cotroceni. Iohannis a îndemnat la vot la alegerile locale din 2020. Președintele a făcut un apel la candidaţi să renunţe la practicile "învechite, toxice“ de a se încerca acoperirea unor administraţii locale dezastruoase.
Klaus Iohannis te îndeamnă să mergi să votezi. "Mergeţi la vot şi puneţi ştampila pe candidaţii care pot aduce o schimbare în bine. Aceste alegeri sunt esenţiale, rezultatele vor avea efect în vieţile voastre cotidiene. Nu îi lăsați pe alții să decidă în locul vostru“, a spus el în conferința de presă.Despre epidemie și sistemul sanitar, el a spus: "Nu ne permitem ca sistemul sanitar să gestioneze o dublă epidemie, gripa și COVID. Trebuie să avem în continuare o atitudine prudentă. Masurile obișnuite, care ne feresc de COVID-19, ne pot feri și de gripă și viroze. Ele devin cu atât mai importante în lunile care urmează.“Iohannis a făcut un apel către unitățile de învățământ și le-a transmis "să se adreseze autorităților locale și inspectoratelor școlare județene, cerând resursele de care e nevoie și clarificările necesare. De exemplu, suplimentarea cu personal, inclusiv medical, acces la resurse tehnologice pentru predarea online“.Președintele le-a transmis candidaților să renunţe la atacuri sterile şi practici învechite: "Oamenii așteaptă soluții și propuneri concrete, nu atacuri sterile. Practicile învechite, toxice, de a se încerca acoperirea unor administrații locale dezastruoase trebuie să rămână în trecut. Arătați-le oamenilor ce veti face pentru ei și convingeți-i să vă acorde încrederea. Lupta politică e în primul rând de proiecte pentru comunități.“.